**DAN DEJAVNOSTI - NARAVOSLOVNI DAN**

**Vodilo za učitelje**

**Tema: ŽABE V MLAKI SO REGLJALE**

**Tip:** Naravoslovni dan

**Trajanje:** 3 - 4 ure

**Najprimernejši čas izvedbe:** marec, april, maj

**Razred:** 3. razred OŠ

**Opis in namen**

Učenci samostojno raziskujejo mlako in njene prebivalce, večjo pozornost posvetijo žabam in njihovemu razvoju, zato je za izpeljavo te dejavnosti primeren le spomladanski čas.

Dejavnosti so deljene na dva dela:

1. **Delo na terenu** (priprava, opazovanje, izpolnjevanje opazovalnega lista, fotografiranje, risanje, delanje zabeležk…)
2. **Delo doma** (učenje ob gradivu s fotografijami in opisi, učenje s pomočjo spletnih strani, reševanje testnih nalog za evalvacijo učitelju, pošiljanje testnih nalog in lastnih fotografij učitelju)

**Učni cilji**  (iz učnega načrta Spoznavanje okolja za 1.triado)

1. Živa bitja (vsebine Življenjska okolja, Življenjski krog)

* Poveže in opiše živa bitja in njihova življenjska okolja;
* Razume, da so rastline in živali živa bitja in da živa bitja rastejo, se razmnožujejo in umrejo;
* Razvrsti živa bitja v skupine po preprostih zunanjih pojavnostih;
* Vedo, kako se razmnožujejo živa bitja;

2. Jaz (vsebine Učenje in lastna prihodnost)

* Ve, zakaj je znanje pomembno;
* Zna poiskati vire znanja;
* Prepozna nevarne situacije (naravne in družbene) in ve, kje poiskati pomoč;

3. Postopki (spretnosti)

* Opazuje, primerja, ureja, razvršča živa bitja, poišče povezave in sklepa;
* Primerja fotografije, kratka besedila, podatke zapisuje na različne načine;
* Uporablja preproste pripomočke, opazuje in razlaga opazovanja;

**Medpredmetne povezave**

Pri izpeljavi naravoslovnega dneva Žabe v mlaki so regljale se naravoslovni cilji in dejavnosti povezujejo z drugimi predmeti:

* s slovenščino (uganka o žabi, delo z besedilom, vrsta besedil),
* z glasbenim poukom (pesmica Žabe svatbo so imele, recitiranje, petje),
* z likovnim poukom (risanje po opazovanju, ustvarjanje),
* s športno vzgojo (sprehod v naravo, gibanje po svežem zraku, sprostitev ob vodi),
* z matematiko (štetje živali, razvrščanje v skupine, merske enote-dolžina, širina globina mlake).

**Oblike dela**

Dan dejavnosti bo učenec izvajal sam, torej je delo individualno, (zaradi epidemije korona virusa), sicer bi bilo najbolj idealno delo v dvojicah.

**Metode dela:**

1. Na terenu: metoda opazovanja, metoda zapisovanja, metoda risanja, metoda raziskovanja, metoda fotografiranja.
2. Doma: metoda dela z učnim gradivom, metoda dela z IKT, metoda reševanja učnega lista, metoda ustvarjanja.

**Zagotavljanje varnosti**

Prvi del naravoslovnega dne, ki se izvaja na terenu, ob vodi, nujno zahteva prisotnost odraslega človeka!!! V času epidemije naj bo to eden od družinskih članov. Naloga spremljevalca je, da varuje otroka pred zdrsom v vodo in na poti do vode! Drugo delo lahko naredi popolnoma samostojno.

**Viri:**

* učni načrti za OŠ,
* arhiv priprav – Marina Jerič Kovač,
* spletni viri (spletni viri in fotografije so last avtorjev, moja naloga je bila le v zbiranju in urejanju materiala za pripravo naravoslovne dejavnosti v šolske namene!).

**Učenec lahko natisne list za vpis odgovorov in nanj napiše odgovore ali pa odgovore po vrstnem redu napiše kar v zvezek.**

**Odgovore poslika s telefonom in po e-mailu ali MMS-u pošlje učitelju. Priloži tudi 3 fotografije, ki jih je naredil ob mlaki.**

**Pripravila: Marina Jerič Kovač, CŠOD Jurček**